Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: 4/1997. (II. 28.) sz. rendelete által előírt szabályokat. Az önkormányzat az ajánlást elfogadta és ígéretet tett arra, hogy a
Paragraph Index: 248

4/1997. (II. 28.) sz. rendelete által előírt szabályokat. Az önkormányzat az ajánlást elfogadta és ígéretet tett arra, hogy a jövőben nem hoznak határozatot a tényállás tisztázása és környezettanulmány készítése nélkül. OBH 5616/1997. I. Nincs akadálya az országgyűlési biztos eljárásának, ha a bírósági eljárás során a panaszos az első tárgyaláson eláll a keresetétől. II. Az Alkotmány 2. § (1) bekezdésében deklarált jogállamiság és jogbiztonság elvéből fakadó tisztességes eljáráshoz és az Alkotmány 70/E. §-ában foglalt szociális biztonsághoz való joggal összefüggésben visszásságot okoz, ha a felsőfokú végzettséggel rendelkező munkanélküli jövedelempótló támogatását együttműködés hiányára hivatkozva azért szünetelteti az önkormányzat, mert az nem fogadja el a segédmunkának minősülő parktakarítási munkát. III. Nem okoz alkotmányos jogokkal kapcsolatos visszásságot, ha az önkormányzat a hatályos jogszabályoknak megfelelően azért szünteti meg a jövedelempótló támogatást, mert az abban részesülő személy nem igazolta a jogszabályban megadott határidőn belül, hogy legalább 90 nap munkaviszonnyal rendelkezik. Teljes szöveg: 3.14. alfejezetben. OBH 5882/1997. A jogbiztonsághoz való joggal [Alk. 2. § (1) bek.], valamint a tulajdonhoz való joggal [Alk. 13. § (1) bek.] összefüggő visszásságot okoz, ha a megyei földhivatal a törvényes határidőn túl, három év alatt hoz határozatot a fellebbezés tárgyában, melynek következtében az ügyben a felfüggesztett bírósági eljárást sem lehet folytatni. A panaszos előadta, hogy a 20 éve zavartalanul használt közös használatú út ingatlan-nyilvántartási adataival nem ért egyet. Az ingatlan-nyilvántartás újraszerkesztésekor ugyanis megváltoztatták a térképi állapotot. A panaszos szerint ezzel tulajdonostársaival együtt megfosztották őt az út rendeltetésszerű használatától. Birtokháborítás megszüntetése tárgyában az ügyben bírósági eljárás is volt folyamatban, de 1992-ben a per tárgyalásának felfüggesztésére került sor az ingatlan-nyilvántartási térképezési hiba földhivatal által történő kijavításáig. A panasz benyújtásának időpontjáig azonban a földhivatal nem intézkedett. A csatolt igazságügyi szakértői vélemény szerint bár a tulajdonosok megállapodtak abban, hogy az utat közösen használják, és azt kizárólagos birtokba egyik tulajdonostárs sem veheti, a tényleges használat a szerződésben rögzített feltételektől eltérően alakult ki. A község új alaptérképe a tényleges birtoklás szerinti használatot rögzítette. Ennek következtében a saját használatú utat hibásan ábrázolta. Ezért a szerkesztési hiba kiigazításáig a bíróság felfüggesztette az eljárást. A csatolt iratokból az országgyűlési biztos általános helyettese megállapította, hogy a Budakörnyéki Bíróság az

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes